Els col·legis d'Alaquàs recapten més de 10.000 euros en el Joc Solidari 2009
25/05/2009

# Els col·legis d'Alaquàs recapten més de 10.000 euros en el Joc Solidari 2009

*   25/05/2009
*   [Imprimir](#)
*   Compartir
*    https://www.alaquas.org/documento.asp?id\_do=11395

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11395%2F0&title=Ajuntament%20d%27Alaqu%C3%A0s.%20Premsa.Els%20col%C2%B7legis%20d%27Alaqu%C3%A0s%20recapten%20m%C3%A9s%20de%2010.000%20euros%20en%20el%20Joc%20Solidari%202009)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11395/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11395/25052009web_portada_Form_4.jpg)](https://www.alaquas.org/ficheros/documentos/2009/2/11395/25052009web_portada_Form_10.jpg "<a href='https://www.alaquas.org/ficheros/documentos/2009/2/11395/25052009web_portada_Form_10.jpg' target=_blank><i class='fa fa-external-link' aria-hidden='true'></i>.Els col·legis d'Alaquàs recapten més de 10.000 euros en el Joc Solidari 2009</a>")

Els centres d'ensenyament de la ciutat participen en aquesta activitat solidària organitzada per l'Ajuntament d'Alaquàs per tal de finançar cinc projectes de cooperació internacional

Els col·legis d'Alaquàs han recaptat enguany un total de 10.401 euros a través del tradicional Joc Solidari celebrat el passat dissabte 23 de maig i organitzat per l'Ajuntament d'Alaquàs i la casa de Joventut Sauqala per tal de col·laborar amb diversos projectes de cooperació internacional. Es tracta d'una de les activitats centrals dins dels projectes de cooperació internacional posats en marxa per l'Ajuntament d'Alaquàs. Enguany han participat 369 xiquets i xiquetes i 82 persones voluntàries.

L'objectiu d'aquesta activitat és recaptar fons per a projectes que aniran destinats a països del tercer món i consisteix en ensenyar els xiquets i xiquetes, a través de proves i jocs, les diferències que hi ha als cinc continents. Els participants d'aquest Joc Solidari són els alumnes dels col·legis de la ciutat, que juguen per aconseguir diners que cada centre destina a un projecte seleccionat i respecte al qual s'ha treballat prèviament a les aules. Enguany, es recolzarà la declaració d'objectius de desenvolupament del mil·leni de les Nacions Unides per aconseguir l'educació primària universal.

Així, el col·legi Madre Josefa Campos destinarà enguany la seua ajuda a la restauració d'aules i l'ampliació del col·legi Nostra Senyora del Pilar de Masaya (Nicaragua); el Vila d'Alaquàs contribuirà amb els seus diners a millorar la vida dels fills de mares soles en situació difícil a la ciutat d'Agadir (Marroc); el col·legi Ciutat de Cremona donarà suport a l'organització de xiquets i xiquetes treballadores del Cantón de Paute, a Azuay (Equador). Els col·legis González Gallarza, Olivar I i Sanchis Almiñano faran la seua aportació al projecte "Ampliació d'un centre de recuperació nutricional a Bobo Diolasso, Burkina Faso" i el col·legi Bonavista subvencionarà el projecte "Construcció i equipament de l'àrea de cuina i banys de la parròquia per a la millora del funcionament i atenció de persones de la tercera edat al municipio Tonacatepeque d'El Salvador".

El divendres per la nit es va celebrar el tradicional Sopar Solidari on es van presentar els diferents projectes. En ell es van recaptar més de 300 euros.